CELEX: 62003TB0133
Language: hu
Date: 2007-12-05 00:00:00
Title: T-133/03. sz. ügy: Az Elsőfokú Bíróság 2007. december 5-i végzése – Schering-Plough kontra Bizottság és EMEA ( Megsemmisítés iránti kereset – Részleges elfogadhatatlanság – Eljáráshoz fűződő érdek – Okafogyottá vált kereset – Okafogyottság )

9.2.2008   
            
            
               HU
            
            
               Az Európai Unió Hivatalos Lapja
            
            
               C 37/22
            
         Az Elsőfokú Bíróság 2007. december 5-i végzése – Schering-Plough kontra Bizottság és EMEA
   (T-133/03. sz. ügy) (1)
   
   („Megsemmisítés iránti kereset - Részleges elfogadhatatlanság - Eljáráshoz fűződő érdek - Okafogyottá vált kereset - Okafogyottság’)
   (2008/C 37/32)
   Az eljárás nyelve: angol
   Felek
   
      Felperes: Schering-Plough (Brüsszel, Belgium) (képviselők: G. Berrisch és P. Bogaert ügyvédek)
   
      Alperes: az Európai Közösségek Bizottsága (képviselők: H. Støvlbæk és M. Shotter, meghatalmazotti minőségben) és az Európai Gyógyszerértékelő Ügynökség (EMEA) (képviselők: kezdetben N. Khan, meghatalmazotti minőségben, segítője: C. Sherliker solicitor, később: C. Sherliker és T. Eicke barrister)
   
      A felperest támogató beavatkozó: European Federation of Pharmaceutical Industries and Associations (EFPIA) (Genf, Svájc) (képviselők: N. Rampal, U. Zinsmeister és D. Waelbroeck ügyvédek)
   Az ügy tárgya
   Az EMEA 2003. február 14-i aktusának megsemmisítése iránti kérelem, amelyben az elutasította a „szájon át alkalmazandó liofilizátum” gyógyszerforma „Allex 5 mg szájon át alkalmazandó liofilizátum” elnevezésnek az „Allex Reditabs 5 mg szájon át alkalmazandó liofilizátum” elnevezésre történő ún. „I típusú” módosítása iránti kérelmet.
   A végzés rendelkező része
   
               1)
            
            
               Az Elsőfokú Bíróság a keresetet az Európai Gyógyszerértékelő Ügynökség (EMEA) határozata elleni részében elfogadhatatlanság miatt elutasítja.
            
         
               2)
            
            
               A keresetről a Bizottság elleni részében nem szükséges határozni.
            
         
               3)
            
            
               Az EMEA viseli a saját költségeit.
            
         
               4)
            
            
               A Schering-Plough a saját költségei mellett a Bizottság költségeit is viseli.
            
         
      (1)  HL C 171., 2003.7.19.